Σταθμός Άγιος Δημήτριος

Ο **Σταθμός Άγιος Δημήτριος - Αλέξανδρος Παναγούλης** είναι σταθμός του μετρό της Αθήνας, επί της γραμμής 2, της οποίας αποτέλεσε τερματικό σταθμό προς τα νότια μέχρι τις 26 Ιουλίου 2013, οπότε και εγκαινιάστηκε η νέα επέκταση της γραμμής 2. Από τότε, ο τερματικός πλέον σταθμός είναι αυτός του Ελληνικού.

Πήρε το όνομά του από τον δήμο Αγίου Δημητρίου (αλλιώς Μπραχάμι), τον οποίο εξυπηρετεί, ενώ διαθέτει και δεύτερο όνομα προς τιμήν του αγωνιστή κατά του δικτατορικού καθεστώτος του 1967 - 1974 και βουλευτή Αλεξάνδρου Παναγούλη, ο οποίος σκοτώθηκε σε αυτοκινητικό δυστύχημα στο σημείο όπου βρίσκεται σήμερα ο σταθμός την 1η Μαΐου 1976. Επίσης, ο σταθμός εξυπηρετεί και το εμπορικό κέντρο Athens Metro Mall, καθώς ο σταθμός του μετρό βρίσκεται ακριβώς δίπλα του.

Ο σταθμός εγκαινιάστηκε στις 5 Ιουνίου 2004 και βρίσκεται κάτω από την Λεωφόρο Βουλιαγμένης. Είναι εξ ολοκλήρου υπόγειος, με 4 εισόδους / εξόδους εκατέρωθεν της λεωφόρου, και διαθέτει μια κεντρική αμφίπλευρη αποβάθρα, σε βάθος 18 μέτρα, στα άκρα της οποίας φέρονται εκατέρωθεν τα κλιμακοστάσια και οι ηλεκτροκίνητες κυλιόμενες σκάλες διακίνησης των επιβατών.

## Κατασκευαστικός σχεδιασμός
thumb|left|Ο σταθμός Άγιος Δημήτριος - Αλέξανδρος Παναγούλης, σε φωτογραφία του 2007.

Στα αρχικά σχέδια κατασκευής της γραμμής 2 του μετρό και κατά την αρχική περίοδο της κατασκευής του δικτύου, ο σταθμός Αγίου Δημητρίου/Αλεξάνδρου Παναγούλη αναφερόταν με την ονομασία *Ηλιούπολη*, η οποία προερχόταν από τον δήμο Ηλιούπολης, την περιοχή του οποίου εξυπηρετεί (ο σταθμός που είναι σήμερα γνωστός ως σταθμός Ηλιούπολης δεν είχε τότε προγραμματιστεί και δεν πρέπει να συγχέεται με τον σταθμό Αγίου Δημητρίου/Αλεξάνδρου Παναγούλη).

Κατά τη διάρκεια της κατασκευής της γραμμής Δάφνης – Αγίου Δημητρίου/Αλεξάνδρου Παναγούλη, αποφασίστηκε η μετονομασία του σταθμού σε *Αλέξανδρος Παναγούλης*. Λίγο πριν τα εγκαίνια του σταθμού, αποφασίστηκε η εκ νέου μετονομασία του στο σημερινό του όνομα, ώστε να αναγράφεται σ' αυτό και το όνομα του δήμου που εξυπηρετεί, προς διευκόλυνση του επιβατικού κοινού και των τουριστών.

## Σταθμός ανταπόκρισης με αστικά λεωφορεία
### Αφετηρία/Τέρμα
Οι παρακάτω λεωφορειακές γραμμές έχουν αφετηρία ή τέρμα στον σταθμό Μετρό του Αγίου Δημητρίου στον παράδρομο της Λεωφόρου Εθνικής Αντιστάσεως:

* 109: ΣΤΑΘΜΟΣ ΑΓΙΟΣ ΔΗΜΗΤΡΙΟΣ – ΑΝΩ ΚΑΛΑΜΑΚΙ (ΚΥΚΛΙΚΗ)
* 164: ΣΤΑΘΜΟΣ ΑΓΙΟΣ ΔΗΜΗΤΡΙΟΣ – ΚΑΤΩ ΗΛΙΟΥΠΟΛΗ – ΑΡΓΥΡΟΥΠΟΛΗ – ΤΕΡΨΙΘΕΑ
* 201: ΣΤΑΘΜΟΣ ΑΓΙΟΣ ΔΗΜΗΤΡΙΟΣ – ΑΡΓΥΡΟΥΠΟΛΗ (ΚΥΚΛΙΚΗ)

### Στάση Διέλευσης
Οι παρακάτω διερχόμενες λεωφορειακές γραμμές πραγματοποιούν στάση πάνω από τον σταθμό του Αγίου Δημητρίου προσφέροντας δυνατότητα μετεπιβίβασης.

#### Στάση ΔΑΡΖΕΝΤΑ – ΣΤ. ΑΓΙΟΣ ΔΗΜΗΤΡΙΟΣ (προς Γλυφάδα) [040003]

* 790: ΠΕΡΙΣΤΕΡΙ (ΑΝΘΟΥΠΟΛΗ) – ΓΛΥΦΑΔΑ (ΝΥΧΤΕΡΙΝΗ)
* Α3: ΑΚΑΔΗΜΙΑ – ΓΛΥΦΑΔΑ (ΜΕΣΩ ΛΕΩΦ. ΒΟΥΛΙΑΓΜΕΝΗΣ)
* *Χ17: ΣΤ. ΜΕΤΑΞΟΥΡΓΕΙΟ - ΣΤ. ΣΥΝΤΑΓΜΑΤΟΣ [ΕΩΣ ΣΤ. ΕΛΛΗΝΙΚΟ]*

#### Στάση ΕΛΚΑ – ΣΤ. ΑΓΙΟΣ ΔΗΜΗΤΡΙΟΣ (προς Αθήνα) [210082]

*790: ΓΛΥΦΑΔΑ – ΠΕΡΙΣΤΕΡΙ (ΑΝΘΟΥΠΟΛΗ) (ΝΥΧΤΕΡΙΝΗ)
*Α3: ΓΛΥΦΑΔΑ – ΑΚΑΔΗΜΙΑ (ΜΕΣΩ ΛΕΩΦ. ΒΟΥΛΙΑΓΜΕΝΗΣ)

μικρογραφία|Το επίπεδο της κεντρικής αποβάθρας του σταθμού «Άγιος Δημήτριος» στις 17 Μαρτίου 2025.

## Δομή σταθμού

## Παραπομπές

Αγιος Δημητριος-Αλεξανδρος Παναγουλης
Αγιος Δημητριος-Αλεξανδρος Παναγουλης